Nanging nalika September 1927, sawisé lulus ujian tingkat kapindho, Amir bali menyang kampunge amarga ana masalah kulawarga, sanadyan kanca-kanca rakete ngandhani supaya ngampungake sekolahé ing Leiden. Banjur Amir mlebu ing sekolah kukum ing Batavia, numpang ning omahé Mulia (misanane) kang wis dadi direktur sekolah pendidikan guru ing Jatinegara. Sawisé iku Amir pindhah menyang asrama pelajar Indonesisch Clubgebouw, Kramat 106, dhèwèké manggon bareng salah siji senior sekolahé, ya iku Mr. Mohammad Yamin.